《冬至下寄舍弟时应赴入京（杂言）》
唐代·丘为

去去知未远，依依甚初别。他乡至下心，昨夜阶前雪。

终日读书仍少孤，家贫兄弟未当途。适远才过宿舂料，

相随惟一平头奴。男儿出门事四海，立身世业文章在。

莫漫忆柴扉，驷马高车朝紫微。江南驿使不曾断，

迎前为尔非春衣。

作者简介：丘为，苏州嘉兴人。事继母孝，常有灵芝生堂下。累官太子右庶子。致仕，给俸禄之半以终身。年八十馀，母尚无恙。及居忧，观察使韩滉以致仕官给禄，所以惠养老臣，不可在丧而异，惟罢春秋羊酒。卒年九十六。与刘长卿善，其赴上都也，长卿有诗送之，亦与王维为友。诗十三首。